CELEX: 32010R0326
Language: bg
Date: 2010-04-21 00:00:00
Title: Регламент (ЕС) № 326/2010 на Комисията от 21 април 2010 година относно изменение на Регламент (ЕИО) № 3846/87 за въвеждане на номенклатура на селскостопанските продукти, подлежащи на възстановявания при износ

22.4.2010   
            
            
               BG
            
            
               Официален вестник на Европейския съюз
            
            
               L 100/1
            
         РЕГЛАМЕНТ (ЕС) № 326/2010 НА КОМИСИЯТА
   от 21 април 2010 година
   относно изменение на Регламент (ЕИО) № 3846/87 за въвеждане на номенклатура на селскостопанските продукти, подлежащи на възстановявания при износ
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1) и по-специално член 170 от него,
   като има предвид, че:
   
               (1)
            
            
               Регламент (ЕИО) № 3846/87 на Комисията (2) въвежда номенклатура на селскостопанските продукти, подлежащи на възстановявания при износ на основата на Комбинираната номенклатура.
            
         
               (2)
            
            
               Номенклатурата на възстановяванията предвижда сирената да отговарят на условията за отпускане на възстановяване при износ, ако изпълняват минималните изисквания по отношение на сухото вещество и мазнините в млякото. Конкретен вид сирене, произвеждано в някои нови държави-членки, може да отговаря на тези изисквания, но да не се ползва от възстановяване при износ, тъй като не е част от настоящата система за класификация за номенклатурата на възстановяванията при износ. Предвид значението на този конкретен вид сирене за млечната промишленост е целесъобразно продуктовите кодове да се добавят и по този начин сиренето да се класифицира в номенклатурата на възстановяванията при износ.
            
         
               (3)
            
            
               Регламент (ЕО) № 1187/2009 на Комисията от 27 ноември 2009 година за определяне на специалните подробни правила за прилагането на Регламент (ЕО) № 1234/2007 на Съвета по отношение на лицензиите за износ и възстановяванията при износ за мляко и млечни продукти (3) отмени Регламент (ЕО) № 1282/2006 от 17 август 2006 година за определяне на специалните подробни правила за прилагането на Регламент (ЕО) № 1255/1999 на Съвета по отношение на лицензиите за износ и възстановяванията при износ за мляко и млечни продукти (4). Препратките в бележки под линия № 4 и 14 от раздел 9 на приложение I към Регламент (ЕИО) № 3846/87 следва да се актуализират.
            
         
               (4)
            
            
               Следователно Регламент (ЕИО) № 3846/87 следва да бъде съответно изменен.
            
         
               (5)
            
            
               Мерките, предвидени в настоящия регламент, съответстват на становището на Управителния комитет за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕИО) № 3846/87 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 април 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 366, 24.12.1987 г., стр. 1.
   
      (3)  ОВ L 318, 4.12.2009 г., стр. 1.
   
      (4)  ОВ L 234, 29.8.2006 г., стр. 4.
   
      ПРИЛОЖЕНИЕ
      Раздел 9 от приложение I към Регламент (ЕИО) № 3846/87 се изменя по следния начин:
      
                  1.
               
               
                  Следната позиция се добавя след позиция с код по КН „ex 0406 90 27“:
                  
                              „ex 0406 90 29
                           
                           
                              
                                          – – –
                                       
                                       
                                          Кашкавал
                                       
                                    
                           
                               
                           
                           
                               
                           
                           
                               
                           
                        
                              
                                          – – – –
                                       
                                       
                                          произведен от овче и/или козе мляко
                                       
                                    
                           
                              42
                           
                           
                              50
                           
                           
                              0406 90 29 9100
                           
                        
                              
                                          – – – –
                                       
                                       
                                          произведен изключително от краве мляко:
                                       
                                    
                           
                              44
                           
                           
                              45
                           
                           
                              0406 90 29 9300“
                           
                        
            
                  2.
               
               
                  В буква б) от бележки под линия 4 и 14 първото изречение се заменя със следния текст:
                  „компонент, изчислен съгласно член 14, параграф 3 от Регламент (ЕО) № 1187/2009 на Комисията (ОВ L 318, 4.12.2009 г., стр. 1).“